ডেস্ক রিপোর্টদেশের বিভিন্ন স্থানে খুন, সড়ক দুর্ঘটনা ও আত্মহত্যার ঘটনায় ১৭ জন নিহত হয়েছেন। এদের মধ্যে সড়ক দুর্ঘটনায় ব্রাহ্মণবাড়িয়ায় একই পরিবারের চারজন নিহত হয়েছেন। প্রতিনিধিদের পাঠানো খবরে বিস্তারিত :সদরপুর (ফরিদপুর) : শুক্রবার বিকালে ফরিদপুরের সদরপুর উপজেলার কৃষ্ণপুর ইউনিয়নের মটুকচর গ্রামের মো. জগা  সেকের দ্বিতীয় স্ত্রী ফুলজান খাতুনকে (৬৫) কে বা কারা ঘরে গলা কেটে হত্যা করে। পুলিশ রাতে ঘরের মেঝে থেকে লাশ ও হত্যার কাজে ব্যবহার করা রক্তমাখা দুটি ছ্যানদা উদ্ধার করেছে। এ ঘটনায় পুলিশ নাছির শেখকে রাতেই গ্রেফতার করেছে।বেনাপোল (যশোর) : বেনাপোলের ছোট আচড়া মাঠ থেকে গতকাল এক তরুণীর গলাকাটা লাশ উদ্ধার করেছে পুলিশ। বেনাপোল পোর্ট থানার ভারপ্রাপ্ত কর্মকর্তা শামীম মুসা জানান, সন্ধ্যার সময় ওই তরুণীর গলা কেটে হত্যা করে লাশ মাঠের মধ্যে ফেলে দেয় দুর্বৃত্তরা। সকালে গ্রামবাসী মাঠের মধ্যে গলাকাটা লাশ দেখে খবর দিলে পুলিশ  লাশ উদ্ধার করে। ময়নাতদন্তের জন্য লাশ মর্গে পাঠানো হয়েছে। নিহতের পরিচয় জানা যায়নি।কুষ্টিয়া : কুষ্টিয়া শহরতলির বাড়াদী গ্রামে নারীর সম্ভ্রমহানী রক্ষা করতে গিয়ে জিয়াউর রহমান (৩২) নামে এক যুবক খুন হয়েছে। গতকাল রাতে শহরতলির বাড়াদী পশ্চিমপাড়ায় এই খুনের ঘটনা ঘটে। কুষ্টিয়া মডেল থানার পুলিশ রাতেই লাশ উদ্ধার করে ময়নাতদন্তের জন্য কুষ্টিয়া জেনারেল হাসপাতাল মর্গে পাঠিয়েছে।হবিগঞ্জ : ঢাকা-সিলেট মহাসড়কের বি-বাড়িয়া জেলার শাহবাজপুর এলাকায় মাইক্রোবাস দুর্ঘটনায় হবিগঞ্জ জেলার লাখাই উপজেলার কালাউক উচ্চ  বিদ্যালয়ের প্রধান শিক্ষকের স্ত্রী, ছেলেমেয়ে ও শাশুড়ি নিহতহয়েছেন। গুরুতর আহত হয়েছেন প্রধান শিক্ষক আবদুল মোতালিকে আশঙ্কাজনক অবস্থায় ঢাকায় আনা হয়েছে। গতকাল বিকালে এ দুর্ঘটনা ঘটে।বগুড়া : সড়ক দুর্ঘটনায় আহত আহম্মদ আলী (৫০) বগুড়া শহীদ জিয়াউর রহমান মেডিকেল কলেজ হাসপাতালে চিকিত্সাধীন অবস্থায় গতকাল সকালে মারা গেছেন। তিনি সদরের বাঁশবাড়িয়া এলাকার সোনাতুলা মিয়ার ছেলে। তিনি শুক্রবার সকালে বাসের ধাক্কায় আহত হন।মহম্মদপুর (মাগুরা) : মাগুরা-মহম্মদপুর সড়কের কানুটিয়া এলাকায় শুক্রবার বিকালে মর্মান্তিক সড়ক  দুর্ঘটনায় উপজেলা ছাত্রদলের সহসভাপতি মনিরুজ্জামান খান মন্নু (৩০) নিহত হয়েছেন। প্রত্যক্ষদর্শীরা জানান, ঘটনার দিন বিকালে মাগুরা-মহম্মদপুর সড়কের কানুটিয়ায় বালুবোঝাই একটি ট্রাককে অতিক্রম করতে গিয়ে মোটরসাইকেল আরোহী মনিরুজ্জামান খান মন্নু দুর্ঘটনায় পতিত হন। মুমূর্ষু অবস্থায় মাগুরা সদর হাসপাতালে নেয়ার পথে তার মৃত্যু হয়। তিনি মহম্মদপুর উপজেলা বিএনপির সাধারণ সম্পাদক ও বালিদিয়া ইউপি চেয়ারম্যান জাহাঙ্গীর আলম খান বচ্চুর ছোট ভাই।কালকিনি (মাদারীপুর) : মাদারীপুরের কালকিনির সৈয়দ আবুল হোসেন একাডেমি স্কুলের ৮ম  শ্রেণীর মেধাবী ছাত্র আল আমিন (১৩) গতকাল সড়ক দুর্ঘটনায় নিহত হয়। এ ঘটনার প্রতিবাদে স্কুলের সব বিক্ষুব্ধ ছাত্রছাত্রী তাত্ক্ষণিকভাবে উপজেলার প্রধান প্রধান সড়কে বিক্ষোভ মিছিলে ফেটে পড়ে এবং গাড়ি ভাংচুর ও রাস্তা অবোরোধ করে অনির্দিষ্টকালের জন্য গাড়ি চলাচল বন্ধ করে দেয়।নীলফামারী : নীলফামারীতে সড়ক দুর্ঘটনায় একজন নিহত হয়েছে। গত শুক্রবার রাতে নীলফামারীর ডোমার উপজেলার মোল্লাপাড়া এলাকায় সড়ক দুর্ঘটনায় নছিমনচালক তৈয়বুর রহমান ওরফে বড় (২০) নিহত হয়েছে। সে উপজেলার জোড়াবাড়ী ঝাড়পাড়া গ্রামের গোলাম রব্বানীর  ছেলে।মিঠাপুকুর (রংপুর) : মিঠাপুকুরে গাছের নিচে চাপা পড়ে এক কাঠ ব্যবসায়ী নিহত হয়েছেন। ঘটনাটি ঘটেছে শুক্রবার উপজেলার খোড়াগাছ তেকানি গ্রামে। তিনি খোড়াগাছ পশ্চিমপাড়া গ্রামের আবদুর রশিদের ছেলে বাদশা মিয়া (৫০)।নাজিরপুর (পিরোজপুর) : নাজিরপুরে পানিতে ডুবে শিশুর মৃত্যু হয়েছে। গতকাল সকাল ১১টায় উপজেলার রঘুনাথপুর গ্রামের তৈয়ব আলী ফরাজীর ২ বছরের ছেলে মো. শামীম বাড়ির পাশের পুকুরের পানিতে পড়ে যায়। স্থানীয়রা তাকে উদ্ধার করে নাজিরপুর উপজেলা স্বাস্থ্য কমপ্লেক্সে নিয়ে এলে ডাক্তার তাকে মৃত বলে ঘোষণা করেন।দিনাজপুর :  গতকাল সকাল ১০টায় দিনাজপুরের হাকিমপুর হিলি-বগুড়া সড়কে যাত্রীবাহী বাস দুর্ঘটনায় কবলিত হয়ে ৩৭ জন বাস যাত্রী আহত হয়েছে। আহতদের মধ্যে ১১ জনকে হাকিমপুর উপজেলা স্বাস্থ্য কমপ্লেক্সে এবং ৫ জনকে রংপুর মেডিকেল কলেজ হাসপাতালে চিকিত্সার জন্য ভর্তি করা হয়েছে। অপর আহত ২১ জনকে প্রাথমিক চিকিত্সা দেয়া হয়।অপরদিকে নীলফামারীতে এক সন্তানের জননী গলায় ফাঁস দিয়ে আত্মহত্যা করেছেন। নীলফামারী সদর থানার অফিসার্স ইনচার্জ আসাদুজ্জামান আসাদ জানান, নীলফামারী সদরের ইটাখোলা ইউনিয়নের হিন্দুপাড়ায় গোলাপী রানী রায় (২২) নামের এক  সন্তানের জননী গলায় দড়ি দিয়ে আত্মহত্যা করে। গতকাল সকালে পুলিশ তার ঝুলন্ত লাশ উদ্ধার করে।লাকসাম (কুমিল্লা) : গতকাল দুপুরে ঢাকা-লাকসাম সড়কের মিশ্রী নামক স্থানে যাত্রীবাহী বাস ও অটো রিকশার মুখোমুখি সংঘর্ষে ঘটনাস্থলে অজ্ঞাতনামা এক যাত্রী নিহত ও তিনজন আহত হয়েছে। আহতদের মধ্যে একজনকে মুমূর্ষু অবস্থায় লাকসাম সরকারি হাসপাতালে ভর্তি করা হয়েছে।লাকসামে গতকাল সকালে নিহত ব্যক্তির লাশ শহরের ছিলনিয়া এলাকার একটি ডোবা থেকে উদ্ধার করেছে পুলিশ। পুলিশ জানায়, শহরের রেলওয়ে জংশন নিউ কলোনির ভাড়াটিয়া পৌরসভার মাস্টার রোল  কর্মচারী মিলন চন্দ্র দাসকে (৪৮) দুর্বৃত্তরা হত্যা করেছে বলে ধারণা করা হচ্ছে। তার গলায় আঘাতের চিহ্ন রয়েছে।শ্যামনগর (সাতক্ষীরা) : শুক্রবার রাতে উপজেলার পদ্মপুকুরের কামালকাঠি গ্রামে শিবানী মণ্ডল (৩৫) নামের এক গৃহবধূর রহস্যজনক মৃত্যু ঘটেছে। স্বামী ও সতীনের নির্যাতনে মৃত্যুর পর তাকে গলায় রশি দিয়ে গাছে ঝুলিয়ে দেয়া হয় বলে নিহতের স্বজনরা দাবি করেছে। পুলিশ নিহতের সতীনকে আটক করলেও স্বামী রমেশ মণ্ডল পলাতক রয়েছে।http://www.amardeshonline.com/pages/details/2011/04/03/75183